Poengjakt

«Klubbrådgivere (Friluftsliv)»

## Slik gjør du det:

1. La 2-3 stk lage en laaaaang liste med masse ulike aktiviteter. F.eks.: Spis en hel sitron, lag et kunstverk, alle i gruppen må bade, gruppa må synge en sang, løs denne gåten, ta 150 knebøy, finn 10 ting som begynner på bokstaven F, ta et kreativt gruppebilde, osv.
2. Skriv en score bak hver aktivitet. Scoren avgjøres ut ifra hvor vanskelig den er å gjennomføre. Eks: Spise en lime (1) vs. Alle i gruppa bader (5). Der det ikke står eksplisitt at beste tid eller vinnerlaget får poeng vil alle lag som gjennomfører få poeng.
3. Sett en tidsramme. F.eks. 60 minutter.
4. Presenter aktiviteten for deltakerne. Presiser hvilke aktiviteter som er for individ og hvilke som er for gruppa som helhet, samt om det er "beste" gruppebilde som får poeng eller om alle som har tatt gruppebilde får poeng.
5. Alle grupper og deltakere må ta bilder/video av alle gjennomførte aktiviteter. Dette er bevis for "dommeren" og det er artig for alle deltakerne å se hvordan de andre gruppene har løst aktivitetene.
6. Kreativitet og humor belønnes.

De beste bildene kan sendes til friluft@4h.no 😊

## Aktiviteter

* Spis en hel, skrelt sitron eller lime – 2p
* Si 20 ting som begynner på bokstaven R (på memorering, ingen egennavn og stedsnavn) – 2p
* Syng et refreng høyt på et offentlig sted og vis at du/dere har fått publikum – 3p
* Lag en dans som varer i minst 20 sekunder – 5p
* Siter et dikt (20sek+) uten hjelpemidler – 2p
* Lag et lagnavn som ingen noen gang har hørt før – 1p
* Ta et kreativt lagbilde – 2p, MERK! vinnerlaget får 2 ekstra poeng.
* Si en setning med minst 8 ord baklengs, uten hjelpemidler – 2 p
* Løp rundt bygningen – 1p. per deltaker som gjennomfører
* Ta totalt 100 knebøy innad i laget – 2p
* Styrt en halvliter Cola – 1p, men 2p ekstra til laget med beste tid
* Film og klipp en 10-sekundersvideo som viser 4H på sitt beste – alle lag som gjennomfører får 2p, vinnerlaget får 5p
* Lag et kunstverk som viser hodet, hjerte, hender og helse – 2p
* Ta et bilde hvor alle deltakerne har noe grønt på hodet – 1p
* Få en eller flere fremmede til å le – 1p
* Film en i gruppen som forteller om noe h\*n er stolt over å ha gjort i 4H sammenheng – 2p
* Film en i gruppen som forteller om noe h\*n er flau over å ha gjort – 2p
* Løs dette regnestykket uten kalkulator – 2p: 17 x 5 – 1814 / 4 =
* Løs denne gåten:
  + En mann skal jobbe i en gullgruve i en hel uke. Han skal få betalt – tilsvarende arbeidet han har lagt ned, hver dag. På søndag skal han få en hel gullbar.
  + Utfordringen for deg som gullgruve-eier er at din gullsmed sier at gullbaren kun kan deles med to rette kutt. Hvordan skal baren kuttes? Riktig forklaring gir - 3p
* Hva heter de tre høyeste fjelltoppene i Norge? (ingen hjelpemidler) - 2p
* Hva heter det høyeste fjellet i Russland? (ingen hjelpemiddel) - 1p
* Hva er diameteren på jordkloden (ingen hjelpemiddel) - 1p
* Hva er rekorden på å løpe Norge på langs? – 2p til nærmeste gjetning.
* Finn «bevis» på hvor mange tresorter som finnes i området - 2p
* Lag et bål - 2p
* Kok opp vann på bålet ditt - 5p
* Vis tre ulike båltyper og forklar hvilke bål som egner til hvilke bruk - 2p,
* Er det lov å tenne bål mellom 15.april og 15.september? Ja/nei/ i bålpanne/annet - 2p for riktig svar med riktig begrunnelse
* Sett opp et edderkoppnett mellom to trær – 3p
* Få laget fra en side av edderkoppnettet til den andre – uten å være borti tauet - 5p
* Sett opp et telt og ta det ned igjen – 5 p
* Spikk en trefigur – 4p
* Lag 5 ulike knuter – 3p
* Lag et imponerende «trickshot» som varer mer enn 5 sekunder - 3p.
* Forklar hvorfor «ull er gull» - 2p
* Skriv ned 3 gode og alternative aktiviteter som kan gjøres ute – som vanligvis gjøres inne - 2p
* Plukk 5 ting som ikke hører hjemme i naturen og kast det i søppelkassen - 2p
* Ta en 5-sekunder video av at alle i gruppa beveger seg som ulike dyr – 2p
* Skriv 3 kulepunkter om hva 4H kan gjøre for at det blir artigere for deg å være klubbrådgiver? Send svaret på tekstmelding til tlf: 47200363 – 2p
* Skriv 3 friluftslivsrelaterte ideer som du vet at klubben din ville likt? Send svaret på tekstmelding til tlf: 47200363 – 2p
* Bad, hodet må ikke være under vann – 3p pr. deltaker
* Planlegg en selskapslek som kan gjennomføres i kveld – 3p